stanford-oval/wikipedia huggingface dataset:
הארמייה ה-11 (האימפריה הרוסית)
היסטוריה

הארמייה הוקמה עם פרוץ מלחמת העולם הראשונה בשנת 1914, ולמפקדה מונה אנדריי סליבנוב. משימתה הראשונית של הארמייה הייתה כיבוש עיר המבצר פשמישל. סליבנוב הטיל מצור על פשמישל אבל במקום להתקיף הוא העדיף להדק את המצור ולהרעיב את הנצורים. בהמשך קיבל סליבנוב תגבורת ארטילריה והחל להפגיז ולמוטט את ביצורי המבצר. ב-22 במרץ 1915 נכנעה העיר. ביולי 1917 השתתפה הארמייה במתקפת קרנסקי. ב-1 ביולי פתחה הארמייה במתקפה לכיוון לבוב. תוך יומיים הצליחה להתקדם ולעבור שני קווי ביצורים. ב-19 ביולי החלו יחידות גרמניות בתמיכת יחידות אוסטרו-הונגריות במתקפה נגד הארמייה ה-11 לכיוון טרנופול. תוך מספר ימים נפרץ קו ההגנה הרוסי וב-22 ביולי החלה הארמייה ה-11 בנסיגה. הארמייה זו איבדה למעשה כל יכולת לחימה ונסוגה לעומק ללא סיבה ממשית. בעקבות הנסיגה של הארמייה ה-11 נסוגו גם הארמיות ה-7 וה-8. כוח משולב גרמני-אוסטרי התקדם ללא לחימה של ממש עד שנעצר. הארמייה המשיכה להילחם עד שפורקה יחד עם כל צבא האימפריה ב-1918.
מפקדים

גנרל חיל הרגלים אנדריי סליבנוב (21 באוקטובר 1914 - 5 באפריל 1915)
גנרל חיל הרגלים דמיטרי שצ'רבצ'וב (5 באפריל 1915 - 19 באוקטובר 1915)
גנרל חיל הרגלים ולדימיר זכארוב (19 באוקטובר 1915 - 25 באוקטובר 1916)
גנרל חיל הרגלים ולדיסלב קלמבובסקי (25 באוקטובר 1916 - 20 בדצמבר 1916)
גנרל חיל הרגלים דמיטרי באלאנין (20 בדצמבר 1916 - 5 באפריל 1917)
לוטננט גנרל אלכסיי גוטור (5 באפריל 1917 - 21 במאי 1917)
גנרל חיל הרגלים איוואן פיידוטו (21 במאי 1917 - 4 ביוני 1917)
גנרל חיל הפרשים איוואן איירדילי (4 ביוני 1917 - 9 ביולי 1917)
גנרל חיל הרגלים פיוטר ביילוייב (9 ביולי 1917 - 19 ביולי 1917)
לוטננט גנרל פיודור ררבג (19 ביולי 1917 - 29 באוגוסט 1917)
לוטננט גנרל מיכאיל פרומוטאו (29 באוגוסט 1917 - 1 בדצמבר 1917)
לוטננט גנרל ולדימיר טוקרוובסקי (1 בדצמבר 1917 - עד הפירוק)
ראו גם

החזית המזרחית במלחמת העולם הראשונה
היפראמונמיה

| --- | --- |

אמוניה
 תחום:  אנדוקרינולוגיה 
 קישורים ומאגרי מידע
 eMedicine:  article/1174503 
 DiseasesDB:  20468
 MeSH:  D022124
 סיווגים
 ICD-10:  E72.2
 
היפראמונמיה, היא הפרעה מטבולית מסוכנת המאופיינת בכמות יתר של אמוניה בדם.
אמוניה מכילה חנקן ונוצרת על ידי פירוק של חלבון. באופן נורמלי האמוניה הופכת לחומר פחות רעיל, שתנן (אוּרֵאָה), שכשמו מופרש דרך הכליות לשתן. המסלולים המטבוליים היוצרים את השתנן מתחילים במיטוכונדריה ומשם עוברים לציטוזול. התהליך כולו קרוי בשם מעגל האוראה וכולל מספר אנזימים המשתתפים בו.
היפראמונמיה ראשונית נגרמת כתוצאה מפגם מולד באחד ממספר אנזימים המשתתפים במעגל האוראה.
היפראמונמיה שניונית נגרמת כתוצאה מפגם מולד באחד ממספר אנזימים שאינם משתתפים במעגל האוראה אך קשורים אליו באופן עקיף.
הטיפול בהיפראמונמיה מתמקד בהפחתת כניסת האמוניה לגוף והגברת הפרשתו. יש להגביל את כמות החלבון (מקור לאמוניה) המוכנסת לגוף ולהחליפו בקלוריות של גלוקוז ושומנים. נעשה שימוש בנתרן-בנזואט ונתרן-פנילאצטט בעירוי, כתחליף לאוראה בתפקיד סילוק הנתרן העודף מהגוף.
הארמייה ה-61 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  15 בנובמבר 1941 – אוגוסט 1945 (כ־3 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
 
הארמייה ה-61 הייתה ארמייה סובייטית רב-זרועית, שמילאה תפקיד חשוב במהלך קרבות שונים במהלך מלחמת העולם השנייה.
היסטוריה

הארמייה הוקמה ב-15 בנובמבר 1941, ולמפקדה מונה פיודור קוזנצוב.
הארמייה לחמה במהלך הקרב על מוסקבה כחלק מהחזית הדרום-מערבית, ולאחר מכן כחלק מחזית בריאנסק. לאחר מכן לחמה בקרבות שונים בגזרה המרכזית, ובקיץ 1943 לחמה במבצע אורל. בהמשך לחמה הארמייה בקרב דנייפר ובמבצע דנייפר-קרפטי, ובקיץ 1944 לחמה במבצע בגרטיון. בחורף 1945 לחמה הארמייה במבצע ויסלה-אודר ובמבצע פומרניה המזרחית, ובאפריל 1945 לחמה בקרב על ברלין. עם תום המלחמה פורקה הארמייה באוגוסט 1945.
מפקדים

פיודור קוזנצוב (15 בנובמבר 1941 - דצמבר 1941)
מרקיאן פופוב (דצמבר 1941 - יוני 1942)
פאבל בלוב (יוני 1942 - אוגוסט 1945)
הדרוואר

| --- | --- |
סמל הדרווארסמל הדרוואר

 מדינה:  הונגריה הונגריה
 חבל:  מערב טרנסדנוביה
 מחוז:  גיור-מושון-שופרון גיור-מושון-שופרון
 נפה:  נפת מושונמגירובאר
 שטח:  14.28 קמ"ר
 אוכלוסייה:  ‏
  ‑ בכפר:  1,219 (2019)
 קואורדינטות:  47°49′57″N 17°27′22″E﻿ / ﻿47.832430555556°N 17.456038888889°E﻿ / 47.832430555556; 17.456038888889 
 אזור זמן:  UTC +1
 http://www.hedervar.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.הדרוואר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.הדרוואר  he tabBackground:;tabBorder:#aaa;defaultTab:0;
 
הדרוואר (בהונגרית: Hédervár) הוא כפר במחוז גיור-מושון-שופרון, שבצפון-מערב הונגריה.
יהודי הדרוואר

בהדרוואר חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 20 |  |
| 1880 | 12 | 984 |
| 1910 | 13 |  |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת מושונמגירובאר |
| --- | --- | --- |
| יישובים | מושונמגיארובאר • אשבאנירארו • בזניה • דרנוז'לי • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • יאנושומוריה • קארויהאזה • קימלה • קישבודק • לבן • לבל • ליפוט • מאריאקאלנוק • מצ'ר • מושונסולנוק • מושונאודוואר • פישקי • ראיקה  • אוירונפה • וארבלוג |  |
| --- | --- |
בקרת זהויות :  NKC: ge900852  VIAF: 187156253560108110001   WorldCat (עם VIAF): 187156253560108110001 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
הגוש המצרי

| --- | --- |

 מדינה:  מצרים 
 תקופת הפעילות:  אוגוסט 2011 – ספטמבר 2012 (כשנה) 
 אידאולוגיות:  ליברליזם, חילוניות, פרוגרסיביזם
 מטה:  מצרים קהיר, מצרים
 מיקום במפה הפוליטית:  מרכז-שמאל
 צבעים רשמיים:  אדום-לבן-שחור
 http://www.elkotlaelmasreya.com/
 
הגוש המצרי (ערבית: الكتلة المصرية, "אלכותלה אלמצריה") הייתה קואליציית בחירות (אנ') במצרים. הקואליציה נוסדה על ידי מספר תנועות ליברליות, פרוגרסיביות וסוציאל-דמוקרטיות והתמודדה לראשונה בבחירות לפרלמנט המצרי (2011–2012). עד ספטמבר 2012 כל החברות בקואליציה עזבו אותה לטובת התמזגות עם מפלגות אחרות או הצטרפות לקואליציות אחרות.
ערך זה הוא קצרמרבנושא מפלגות ובנושא מצרים. אתם מוזמנים לתרום לוויקיפדיה ו.
הארמייה ה-63 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה רב-חיילית
 אירועים ותאריכים
 תקופת הפעילות:  1942–1944 (כשנתיים)
 מקים היחידה:  סטבקה
 מלחמות:  מלחמת העולם השנייה
 פיקוד
 מפקדים:  ראו בהמשך
 
הארמייה ה-63 הייתה ארמיית שדה של הצבא האדום בתקופת מלחמת העולם השנייה, שהוקמה פעמיים במהלך המלחמה. הארמייה השתתפה, בין היתר, בקרב סטלינגרד, ובמתקפת הנגד הסובייטית באזור סטלינגרד.
היסטוריה

הארמייה הוקמה לראשונה ב-12 ביולי 1942 מארמיית העתודה ה-5 של הסטאבקה, ומפקדה הראשון היה ואסילי קוזניצ'וב. היא סופחה לחזית סטלינגרד והשתתפה בקרבות ההגנה על דרכי הגישה לעיר סטלינגרד ממערב לעיקול הגדול של נהר הדון. בראשית אוגוסט 42 כללה הארמייה 6 דיוויזיות רגלים ו-3 בריגדות טנקים עצמאיות. לאחר שהארמייה השישית הגרמנית הגיעה אל נהר הוולגה מצפון לסטלינגרד, והחלה במתקפה על העיר עצמה, סופחה הארמייה ה-63 לכוחות חזית הדון והשתתפה בהתקפות שניהלה החזית על האגף הצפוני של איגוד הכוחות הגרמני באזור סטלינגרד. ב-4 בנובמבר 1942 שונה שמה של הארמייה לארמיית המשמר הראשונה
הארמייה ה-63 הוקמה מחדש על בסיס ארמיית העתודה ה-2 במרץ 1943. ביולי-אוגוסט 1943 היא השתתפה במבצע קוטוזוב, המתקפה הסובייטית על בליטת אוריול הגרמנית, כחלק מכוחות חזית בריאנסק. באוקטובר 43 סופחה הארמייה לחזית הביילרוסית החדשה, והשתתפה בהתקדמות הסובייטית לעבר נהר הדנייפר. בפברואר 1944 פורקה הארמייה ולא חזרה לסדר הכוחות של הצבא הסובייטי עד תום המלחמה.
מפקדים

וסילי קוזנצוב (יולי 1942 – נובמבר 1942)
וסילי מורוזוב (מרץ 1943 – מאי 1943)
ולדימיר קולפאקצ'י (מאי 1943 – פברואר 1944)
הגוש הלאומי

| --- | --- |
 מדינה:  סוריה 
 מייסד:  אבראהים הנאנו 
 מנהיגים:  האשם אל-אתאסי
 תקופת הפעילות:  1928–1947 (כ־19 שנים) 
 אידאולוגיות:  לאומיות סורית 
 מטה:  דמשק 
 צבעים רשמיים:  ירוק, לבן, אדום, שחור
 
הגוש הלאומי (בצרפתית: Le Bloc national, בערבית: الكتلة الوطنية) הייתה סיעה בפרלמנט הסורי בתקופת המנדט הצרפתי. עמד בראשה האשם אל-אתאסי, אחד מהדמויות הבולטות ביותר של הלאומיות הסורית במאה ה-20.
הגוש הלאומי פעל לקידום כינון עצמאותה של סוריה תוך כדי שיתוף פעולה עם הצרפתים, זאת לאחר הכישלון הגדול של המרד הדרוזי (1925-1928). נושא חשוב נוסף שעמד בראש סדר העדיפויות של הסיעה היה האיחוד המחודש של סוריה ולבנון לאחר שהצרפתים פיצלו את הטריטוריות עם תחילת המנדט שלהם על האזור ב-1920. על רקע זה פיזרו הצרפתים את הפרלמנט הנבחר בסוריה ב-1928. בפרלמנט זה שהיה הפרלמנט הסורי הראשון מאז תקופתו של המלך פייסל הראשון, זכה הגוש הלאומי למספר המושבים הרב ביותר ומאז כוחו הלך והדרדר.
את הגוש הרכיבו שתי מפלגות עיקריות: מצד אחד מפלגת העם שהייתה מוכוונת יותר לכינון מחדש של המלוכה בסוריה, ומצד שני מפלגת אל-אסתכלאל שהייתה מוכוונת יותר לכינון רפובליקה ערבית סורית. הקבוצה הראשונה הורכבה מנאמניה של משפחת האשם ותפישתם הייתה יותר פאן-ערביות. הקבוצה השנייה דגלה בלאומיות מקומית סורית. ניכר כי ישנם הבדלים משמעותיים בתפישות העולם של הקבוצות, אך שיתוף הפעולה ביניהן נתפש כחיוני על מנת לגבש חזית סורית חזקה מול הצרפתים.
עקב החלשותו של הגוש ב-1932, אל-אתאסי שם את תמיכתו בבחירות של אותה שנה במחמד עלי אל-עביד שנבחר לנשיאות. כעבור שנתיים משהתברר שאל-עביד מנהל משא ומתן עם הצרפתים לעצמאות סורית הדרגתית תוך כדי הסכמה לנוכחות צרפתית קבועה בסוריה, יזם הגוש שורה של צעדי מחאה שכללו שביתות והפגנות שסיכלו את המהלך. ב-1936 הוכר הגוש כגורם המייצג הבלעדי של העם הסורי ונשלח לפריז לדון בהסכם עצמאות. תוך מספר חודשים הצליח הגוש לגבש את חוזה העצמאות הצרפתי-סורי של 1936 אך זה מעולם לא אושרר בפרלמנט הצרפתי, מה שדחה את קבלת העצמאות הסורית למלחמת העולם השנייה.
למרות הירידה בחשיבות הסיעה בזירה הפוליטית הסורית, אנשיה המשיכו להיות מעורבים במאבק לעצמאותה של סוריה ובפוליטיקה הסורית גם לאחר העצמאות. תרומתה כמפלגת הגג הראשונה לתנועות הלאומיות בסוריה הייתה מכרעת.
הונדו

| --- | --- |
כרזת הסרט
כרזת הסרט
 מבוסס על:  סיפור של לואיס ל'אמור
 בימוי:  ג'ון פארו, ג'ון פורד
 הופק בידי:  דוברט פלוס, ג'ון ויין
 תסריט:  ג'יימס אדוארד גרנט
 עריכה:  ראלף דוסון
 שחקנים ראשיים:  ג'ון ויין ג'רלדין פייג'
 מוזיקה:  הוגו פרידהופר, אמיל ניומן
 צילום:  ראסל מטי
 מדינה:  ארצות הברית ארצות הברית
 חברת הפקה:  Batjac Productions 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  7 בנובמבר 1953
 משך הקרנה:  84 דקות
 שפת הסרט:  אנגלית
 סוגה:  מערבון 
 תקציב:  3,000,000‏$
 הכנסות:  4,100,000	‏$
 דף הסרט ב־IMDb
 
הונדו (באנגלית: Hondo) הוא מערבון אמריקאי משנת 1953 שצולם בשיטת 3D בבימויו של ג'ון פארו (אביה של מיה פארו), עם ג'ון ויין וג'רלדין פייג' בתפקידים הראשיים. את סצנת הקרב בסיום הסרט ביים ג'ון פורד ללא קרדיט.
התסריט מבוסס על הסיפור "המתנה של קוצ'יס" מאת לואיס ל'אמור (1952).
זה סרטה הראשון של ג'רלדין פייג' ועל משחקה בו הייתה מועמדת לפרס אוסקר לשחקנית המשנה הטובה ביותר.
תקציר העלילה

אנג'י לאו (ג'רלדין פייג') חיה עם בנה ג'וני (לי אקר) בחווה מבודדת בדרום מערב ארצות הברית לאחר שבעלה אד (לאו גורדון) עזב אותה. השנה היא 1874 ומנהיגי האפאצ'ים ויטוריו (מייקל פאט) וסגנו סילבה (רודולף אקוסט) מחליטים להתעלם מההסכם עם צבא ארצות הברית ולהכריז מרד.
יום אחד מגיע אליה אדם בשם הונדו ליין (ג'ון ויין) ביחד עם כלבו ואומר לה שהוא שייך לפרשי הצבא, פלוגתו הותקפה על ידי האפאצ'ים שלקחו את סוסו והוא הצליח להימלט. בשלב ראשון היא פוחדת ממנו אבל לאחר שתיקן דברים רבים בחווה היא מתחילה להתאהב בו. הוא שואל ממנה סוס כדי להגיע למפקדתו. הונדו מזהיר את אנג'י כי המצב מסוכן ומייעץ לה להתפנות אך היא מסרבת. האפא'צים מגיעים לחווה וסילבה עומד לתקוף את הילד ג'וני אך זה יורה לעברו. זה מוצא חן בעיני ויטוריו שכורת ברית דמים עם הילד ופוקד על שבטו לעזוב את החווה.
הונדו מדווח למפקדיו וחוזר לחווה כדי להחזיר את הסוס. שם הוא מעורב בקטטה ביחד עם בעלה של אנג'י שמזהה את סוסו.
אד וחבר נוסף עוקבים אחרי הונדו ומנסים לתקוף אותו ולשדוד את הסוס. באותו רגע הם מותקפים על ידי אפאצ'ים. החבר נהרג והונדו מחסל את אד לאו שניסה לירות בו. כעת הוא נמלט כשכל האפאצ'ים רודפים אחריו ותופסים אותו. ויטוריו מחליט להמית אותו בעינויים אך הוא רואה אצלו את התמונה של אנג'י וג'וני והונדו אומר שהוא בעלה. הונדו מתחרה עם סילבה בהתאבקות ומנצח אותו. ויטוריו מביא אותו לאנג'י והיא "מאשרת", שהוא בעלה.
כעת מגיע הצבא כדי להכניע את האפאצ'ים. אנג'י שומעת שיחה בין הונדו ואחד הקצינים שמאשים אותו ברצח בעלה. יחסה לא משתנה כי היא שנאה את בעלה השתיין הבוגד והשקרן. היא רק מבקשת שלא יגלה זאת לג'וני. הונדו מבטיח לה לקחת אותם לאחר הקרב לחוותו בקליפורניה.
הצבא אוסף את כל המתיישבים בחוות הבודדות ואז מתקיפים אותם האפאצ'ים ומתחולל קרב גדול בו נהרגים מנהיגיהם ויטוריו וסילבה. הם נסוגים והונדו ממשיך עם אנג'י ובנה לחוותו בקליפורניה.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ון ויין | הונדו ליין |  |
| ג'רלדין פייג' | אנג'י לאו |  |
| מייקל פאט | ויטוריו | מנהיג אפאצ'י |
| לי אקר | ג'וני לאו |  |
| רודולף אקוסט | סילבה | לוחם אפאצ'י |
| לאו גורדון | אד לאו |  |
הארמייה ה-60 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  15 בנובמבר 1941 – אוגוסט 1945 (כ־3 שנים)
 מלחמות:  מלחמת העולם השנייה
 
הארמייה ה-60 הייתה ארמייה סובייטית רב-זרועית, שמילאה תפקיד חשוב במהלך קרבות שונים במהלך מלחמת העולם השנייה.
הארמייה הוקמה ב-15 בנובמבר 1941, ולמפקדה מונה מקסים פורקאייב. הארמייה לחמה במהלך הקרב על מוסקבה כחלק מאזור ההגנה מוסקבה, וב-25 בדצמבר 1941 שונה שמה לארמיית ההלם השלישית.
ב-7 ביולי 1942 הוקמה הארמייה מחדש, כחלק מחזית וורונז', ולמפקדה מונה מקסים אנטוניוק. הארמייה לחמה בקרבות ההגנה בוורונז', ולאחר מכן לחמה במבצע וורונז'-קסטרונסק. בחורף 1943 לחמה הארמייה בקרב חרקוב השלישי, ובקיץ אותה שמה לחמה בקרב קורסק כחלק מהחזית המרכזית. לאחר מכן לחמה הארמייה בקרב דנייפר ובמבצע דנייפר-קרפטי כחלק מהחזית האוקראינית הראשונה. בקיץ 1944 השתתפה הארמייה במבצע לבוב-סנדומייז', ובחורף 1945 לחמה במבצע ויסלה-אודר, ואף שחררה את מחנה אושוויץ. בהמשך לחמה הארמייה כחלק מהחזית האוקראינית הרביעית, והשתתפה במתקפת שלזיה העילית, מתקפת מוראביה-אוסטרבה, ובמאי 1945 השתתפה בקרב על פראג. באוגוסט 1945 פורקה הארמייה, ועל בסיסה הוקם המחוז הצבאי קובאן.
הקמה ראשונה

הארמייה ה-60 הוקמה לראשונה באוקטובר 1941, כמערך מילואים של המחוז הצבאי של מוסקבה. היא כללה את דיוויזיות הרובאים 334, 336, 348, 358 ו-360 ואת דיוויזיית הפרשים ה-11. כל הדיוויזיות הללו הוקמו במחוז הצבאי הוולגה בחודשים הקודמים. היחידה הייתה בפיקודו של גנרל לוטננט פורקאייב. בדצמבר בוצע ארגון מחדש של יחידות הארמייה.
מפקדים

מקסים פורקאייב (15 בנובמבר 1941 - 25 בדצמבר 1941)
מקסים אנטוניוק (7 ביולי 1942 - יולי 1942)
איוואן צ'רניאחובסקי (יולי 1942 - אפריל 1944)
פאבל קורוצ'קין (אפריל 1944 - אוגוסט 1945)
היידי ריינג'

| --- | --- |

 לידה:  23 במאי 1983 (בת 41) ליברפול, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1997 
 מקום לימודים:  התיכון הקתולי מריקורט 
 סוגה:  מוזיקת פופ, R&B עכשווי 
 שפה מועדפת:  אנגלית 
 חברת תקליטים:  איילנד רקורדס, RCA רקורדס 
 פרופיל ב-IMDb
 
היידי ריינג'
היידי אנדיה ריינג' (באנגלית: Heidi Range; נולדה ב-23 במאי 1983 בליברפול, אנגליה) היא זמרת וכותבת שירים בריטית. ריינג' השתתפה בהרכב המקורי של הלהקה אטומיק קיטן, ועזבה אחרי זמן קצר. בשנת 2001 הצטרפה ללהקת Sugababes, והשתתפה באלבומים ובהופעות שלה עד פירוקה ב-2011. מאז היא פועלת בתחום התיאטרון. ב-2012 השתתפה בעונה השביעית של הסדרה "Dancing on Ice".
ביוגרפיה

ב-1997 ניסתה ריינג' להצטרף ללהקה Scooch, אך נדחתה כי הייתה צעירה מדי. במקום זאת, היא הצטרפה ב-1998 ללהקת אטומיק קיטן יחד עם ליז מקלרנון וקרי קטונה. היא הקליטה רק מספר שירים עם הלהקה, והופיעה בגרסה המקורית של "Whole again". ב-1999 החליטה ריינג' לעזוב את הלהקה כי העדיפה מוזיקת רית'ם אנד בלוז במקום מוזיקת פופ שאפיינה את הלהקה; היא הוחלפה בנטשה המילטון.
באוגוסט 2001 ריינג' החליפה את שיבון דונהי מלהקת שוגבייבס לאחר עזיבתה. האלבום הראשון של ריינג' עם הלהקה היה "Angels with dirty faces", שהגיע למקום שני במצעד הבריטי, הצליח במכירות עד לאלבום פלטינה משולשת, והוא נחשב לאלבום הנמכר ביותר של הלהקה. ריינג' הוציאה עוד 5 אלבומים עם הלהקה, בהם שרה וגם כתבה שירים רבים.
חיים אישיים

ריינג' הייתה מאורסת לשדרן הרדיו והטלוויזיה דייב ברי, אך הם נפרדו ב-2011 לאחר 8 שנות זוגיות. היא נישאה לאלכס פרטקיס האיטלקי ב-2016.
הערות שוליים

↑  Sugababe Heidi: 'I auditioned for Scooch'
↑  Sugababes’ Heidi Range and Dave Berry split
↑  Former Sugababe Heidi Range weds Alex Partakis in romantic Tuscan ceremony
| --- | --- |
בקרת זהויות :  BIBSYS: 8005247  GND: 135520320  MusicBrainz: f1423239-3856-46ae-b254-808e987a07ec  NKC: xx0095342  VIAF: 145145970303432252157   WorldCat (עם VIAF): 145145970303432252157
הדיוויזיה ה-463 (ורמאכט)

| --- | --- |

 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  1 באוקטובר 1942 – 8 במאי 1945 (שנתיים)
 מלחמות:  מלחמת העולם השנייה
 פיקוד
 מפקדים
הדיוויזיה ה-463 (בגרמנית: Division Nr. 463) הייתה דיוויזיית חיל רגלים של הורמאכט במלחמת העולם השנייה.
היסטוריה

הדיוויזיה הוקמה ב-1 באוקטובר 1942 בפוטסדאם, המחוז הצבאי השלישי, במקום דיוויזיה מס' 153. הדיוויזיה התגייסה בינואר 1945 במסגרת קריאת גנייזנאו כדיוויזיית התחלופה ה-463 ונפרסה בעמדת C. הדיוויזיה פורקה שם ב-31 בינואר 1945. השרידים צורפו לדיוויזיית ריגנר. לאחר מכן אורגנה הדיוויזיה מחדש בפוטסדאם. ב-23 במרץ 1945 נשלחה הדיוויזיה לאזור ביסקוב בכיוון לוטן-אוסטגוטן. הדיוויזיה נפרסה באפריל 1945 עם קורפוס מוזר תחת ארמיית הפאנצר הרביעית כחלק מקבוצת ארמיות מרכז באודר.
מפקדים

גנרל-לויטננט אויגן דמול (1 באוקטובר 1942 – 1 במאי 1943)
גנרל-לויטננט רודולף האבניכט (1 במאי 1943 – אפריל 1945)
היפראקוזיס

| --- | --- |

 תחום:  רפואת אף אוזן גרון 
 קישורים ומאגרי מידע
 DiseasesDB:  29099
 MeSH:  D012001
 סיווגים
 ICD-10:  H93.2
 
היפראקוזיס (Hyperacusis) או שמיעת יתר היא תופעה של רגישות יתר לרעש, או חוסר סבילות לרעשים.
החולים הסובלים מהיפראקוזיס מגיבים באי-נוחות וכעס לרעשים שאינם חזקים במיוחד. במקרים קיצוניים החולים נמנעים מפעילות משפחתית וחברתית, נוטים להסתגר ומשתמשים לעיתים קרובות באטמי אוזניים. התופעה יכולה לגרום למתח רב ועצבנות, וב-85% מהמקרים החולים סובלים גם מטיניטוס (טנטון).
במקרים רבים סובלים החולים דווקא מליקוי שמיעה (חירשות), ותופעת ההיפראקוזיס מקשה מאוד על שיקום השמיעה. על פי מחקרים בעולם, הטיפול המתאים במיוחד להיפראקוזיס הוא TRT (אנ'), שהוא טיפול הדומה בעיקרון לטיפול בטיניטוס. מאחר שמרבית החולים סובלים גם מטיניטוס, הטיפול דורש התאמה מיוחדת של מכשירי שמיעה או מחוללי רעש מיוחדים, ורק אחרי שיפור בתחושת חוסר הסבילות לרעש מתקדמים לטיפול בטיניטוס. חשוב לעבור בירור אצל רופא אף אוזן גרון ובדיקות שמיעה מכוונות להיפראקוזיס.
לפעמים נוספת גם תופעה של מיסופוניה, אי-סבילות לקולות מיוחדים, בלי קשר לעוצמתם, לרוב, קולות המופקים על ידי בני אדם כגון רעשי אכילה, נשימה, כחכוחי גרון ועוד.
הערות שוליים

↑  שְׁמִיעַת־יֶתֶר במילון רפואה (תשנ"ט), באתר האקדמיה ללשון העברית
| --- | --- |
בקרת זהויות :  NLI: 987007556292205171  GND: 4583284-5  LCCN: sh96006735 
ערך זה הוא קצרמרבנושא מחלות. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
היפרבולה היקשית

היפרבולה היקשית הוא כשל לוגי מסוג שגיאות דגימה, השייך לקבוצת כשלי היקש בו מגיעים למסקנה היקשית חזקה יותר מכפי שנתמך בממצאים. כשל זה עשוי ללבוש צורה של הכרזה מופרזת ביחס למשמעות הממצאים או ביחס למידת הוודאות במשמעותיותם, או סתם הפרזה בטבעה של התופעה הנצפית.
הפרזות בהצגת חשיבות הממצאים נפוצה למדי במדע ובמיוחד בדיווח על ממצאים מדעיים בעיתונות הפופולרית ואצל כתבי מדע, לעיתים קרובות מתוך ניסיון להפוך את המאמר למעניין יותר עבור הציבור הרחב. ההנחה היא כי הציבור ישתעמם כאשר יוגדרו הדברים בסיוג הנאות, ולכן נוטים להסיר חלק מסיוגי הזהירות המדעית הנדרשת כאשר מציגים את הדברים בפניו.
דוגמאות

"בתי חולים רבים נאלצו להעלות את דרישות התשלום שלהם באחרונה. העלויות הרפואיות ממריאות בלי שליטה!".
"הממצאים המראים שצריכת אלכוהול מתונה יכולה להועיל ללב הופכים על פניהם את ההנחות שהיו לנו בעבר לגבי הנזקים הבריאותיים של שתייה".
הות'ורן (נבדה)

| --- | --- |
המוזיאון הצבאי של העיר
המוזיאון הצבאי של העיר
 מדינה:  ארצות הברית ארצות הברית
 מדינה:  נבדה נבדה
 מחוז:  מינרל
 שטח:  3.9 קמ"ר
 גובה:  1320 מטרים
 אוכלוסייה:  ‏
  ‑ ביישוב:  3,118 (1 באפריל 2020)
  ‑ צפיפות:  862.9 נפש לקמ"ר (2010)
 קואורדינטות:  38°31′31″N 118°37′23″W﻿ / ﻿38.525198°N 118.623053°W﻿ / 38.525198; -118.623053
 אזור זמן:  UTC -8
 http://www.mineralcountychamber.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הות'ורן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הות'ורן(למפת נבדה רגילה) קרסון סיטי לאס וגאס הנדרסון רינו אלקו מסקיט וינמאקה קליפורניה אורגון איידהו י ו ט ה  אריז.הות'ורן(למפת נבדה מוגדלת) קרסון סיטי לאס וגאס הנדרסון רינו אלקו מסקיט וינמאקה קליפורניה אורגון איידהו י ו ט ה  אריז.הות'ורן  he tabBackground:;tabBorder:#aaa;defaultTab:0;
הות'ורן (אנגלית: Hawthorne) היא יישוב לצורכי מפקדים (CDP) במערב מדינת נבדה, שבארצות הברית. העיירה ממוקמת במחוז מינרל ומשמשת כעיר מחוז. הבסיס לכלכלת המקום הוא בסיס האחסון של צבא ארצות הברית. כמו כן העיירה יושבת על צומת הכבישים המובילים לרינו, לאס וגאס ופארק יוסמיטי בקליפורניה, ומשמשת תחנת מעבר לנוסעים בהם.
העיירה הות'ורן ממוקמת בעמק למרגלות רכס ואסוק. מקור המים העיקרי לעיירה הוא אגם ווקר המנקז לתוכו את מימי נהר ווקר שמקורו ברכס סיירה נוואדה. האקלים בהות'ורן מדברי ויבש המאופיין בקיץ חם וחורף קר ומושלג.
ראו גם

מדיה וקבצים בנושא  בוויקישיתוף
הז'נדרמריה הבריטית
הערות שוליים

1 2 3  Richard Andrew Cahill,Going Berserk: The Black and Tans in Palestine The jerusalem Quarterly, summer 2009, 38.
↑  בן-ציון דינור (עורך ראשי), ספר תולדות ההגנה. הוצאת מערכות, 1955-1972, חלק שני, עמ' 149 (להלן: "תולדות ההגנה")
1 2  תולדות ההגנה, חלק שני, עמ' 204
↑  פרטי המאורעות בחיפה, דבר, 25 באוגוסט 1925
↑  על המשטרה המעולה, דבר, 12 ביולי 1925
↑  תולדות ההגנה, חלק שני, עמ' 212
| המנדט הבריטי משטרת המנדט |
| --- | --- | --- |
| מפקדי המשטרה | פרסי בראמלי • הנרי טיודור • ארתור סטיבן מאברוגורדאטו • רוי ספייסר • אלן סונדרס • ג'ון מורי ריימר-ג'ונס • ויליאם ניקול גריי |  |
| יחידות צבא ומשטרה קשורות | המשטרה המעולה • הז'נדרמריה הבריטית • חיל הספר העבר-ירדני • משטרת היישובים העבריים • כלניות • מחלקת החקירות הפליליות של משטרת המנדט • משטרת תל אביב • המשטרה הניידת • הנוטרים • המשמר הנע • משמר הרכבת |  |
| אישים | אברהם זלינגר • תומאס ג'יימס וילקין • ריימונד אוסוואלד קפראטה • הרברט דאוביגין • רוי פאראן • ג'פרי מורטון • דאגלס דאף • צ'ארלס טיגארט • פאיז ביי אל-אידריסי‎ • הנרי טיודור • ויליאם דובי • ברנרד פרגוסון • שלמה שיף • דוד תדהר • חביב כנען • גרו גרא • ירחמיאל ירון |  |
| אירועים בולטים | מאורעות תר"פ • מאורעות תרפ"א • מאורעות תרפ"ט • מאורעות אוקטובר 1933 • המרד הערבי הגדול • מבצע עוגן • סטרומה • השבת השחורה • אקסודוס (אוניית מעפילים) • המצור על גבעת חיים • פרשת הרצח בחולות תל נוף • רצח ארלוזורוב |  |
| מבנים ואתרים | מגרש הרוסים • בווינגרד • מצודות טיגארט • גדר הצפון |  |
המנדט הבריטי • משטרת ישראל • פורטל היישוב